Szüret projekt

Iskolánkban, a kincsesbányai Kazinczy Ferenc Tagiskolában a német népismeretet projektoktatás formájában tanulják az alsó tagozatos diákok.

Havonta egyszer egy teljes délutánt betöltő tevékenységsorozatot szervezünk az adott téma köré. Szeptemberben a szüret állt a programok középpontjában.

A diákok 10-11 fős csoportokban keresték fel forgószínpadszerűen a különböző állomáshelyeket, ahol változatos, kompetenciafejlesztő feladatokat kellett megoldaniuk. Kreativitásukat tehették próbára a papírból készített szőlőfürtök alkotásával.

Októberben a Kazinczy-napok keretében szervezünk népismereti projektet.



**Az egyik „dobogós” csapat három tagja: Kovács Alexa, Stamber Boglárka, Mayer Blanka**

Kincsesbánya, 2013. október 8.

Keszte Jánosné